
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 163 


19 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με την επωνυμία «Δημο¬ 
τικός Παιδικός Σταθμός Δήμου Καλαβρύτων» στο 


Νομό Αχαΐας. 1 

Τροποίηση συστατικής πράξης, Νομικού Προσώπου 
με την επωνυμία «Δημοτική Επιχείρηση Πολιτιστι¬ 
κής Ανάπτυξης Αίγιου». 2 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΑΜΦΙΛΟΧΙΑΣ» Νομού 

Αιτ/νίας. 3 

Σύσταση στο Δήμο Αμφιλοχίας, του Νομού Αιτωλοα¬ 
καρνανίας Δημοτικής επιχείρησης με την επωνυμία 
«Αναπτυξιακή Δημοτική Επιχείρηση Αμφιλοχίας», 

(Α.Δ.Ε.Α.). 4 

Σύσταση νομικού προσώπου στο Δήμο Στρυμονικού 
με την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ (ΚΑΠΗ) Δ.Δ. ΛΙΒΑΔΟΧΩΡΙΟΥ» 

Ν. Σερρών. 5 


Τροποίηση Ο.Ε.Υ. Δήμου Πολυγύρου Ν. Χαλκιδικής 6 
Καθιέρωση υπερωριακής εργασίας κατά το Α' εξάμη¬ 
νο του 2001 γιατουςυπαλλήλουςτουΥπ. Γεωργίας 
που υπηρετούν στην Νομ. Αυτ/ση Αχαΐας. (ΔΙ.ΓΕ). 7 

Κύρωση κτηματολογικών στοιχείων αναδασμού 
αγρ/τος Ρούσσου (τμήμα) έτους 1994. 8 


ΑΠΟΦΑΣΕΙ Σ 

Αριθ. 19271 (1) 

Σύσταση Νομικού Προσώπου με την επωνυμία «Δημοτι¬ 
κός Παιδικός Σταθμός Δήμου Καλαβρύτων» στο Νομό 
Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 26 και 203 του Π .Δ. 410/95 
και τις όμοιες του άρθρου 9 παρ. 6 - 7 και 8 του Ν. 2503/97. 

2. Την υπ’ αρίθμ. 234 / 99 απόφαση του Δημοτικού Συμ¬ 
βουλίου Καλαβρύτων και την υπ’ αρίθμ. Γ2β/79 απόφαση 


του Υπουργού Υγείας Πρόνοιας που δημοσιεύθηκε στο 
ΦΕΚ104/7.2.2000, τεύχος Β', με την οποία αποφασίσθηκε 
η μεταβίβαση του Κρατικού Παιδικού Σταθμού Καλαβρύ¬ 
των στο Δήμο Καλαβρύτων. 

3. Την ανάγκη προσαρμογής της ιδρυτικής πράξης 
(ΦΕΚ 98/23.8.82 τεύχος Α') του Παιδικού Σταθμού που θα 
λειτουργήσει πλέον ως ίδιο Νομικό Δημοτικό Πρόσωπο. 

4. Την αρίθμ. 269/2000 απόφαση του Δημοτικού Συμ¬ 
βουλίου Καλαβρύτων περί σύστασης ιδίου Νομικού Προ¬ 
σώπου με την Επωνυμία «Παιδικός Σταθμός Δήμου Καλα¬ 
βρύτων» Νομού Αχαΐας, αποφασίζουμε: 

- Α. Συστήνουμε στο Δήμο Καλαβρύτων του Νομού 
Αχαΐας Νομικό Πρόσωπο με την Επωνυμία «Παιδικός 
Σταθμός Δήμου Καλαβρύτων» με έδρα την «Μαρτυρική 
Πόλη των Καλαβρύτων». 

- Β. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων καθώς και η 
πολύπλευρη νοητική, συναισθηματική, κοινωνική και ψυ¬ 
χοσωματική ανάπτυξη αυτών και η προπαρασκευή τους 
για την φυσική μετάβασή τους, από την οικογενειακή ζωή 
στο Σχολικό Περιβάλλον. 

- Γ. Το Νομικό Πρόσωπο θα διοικείται από πενταμελές 
Διοικητικό Συμβούλιο που θα ορίζεται με τους αναπληρω¬ 
τές του από το Δημοτικό Συμβούλιο, και θα αποτελείται 
από 

1. Τον εκάστοτε Δήμαρχο ως πρόεδρο του ΔΣ ή άλλο αι¬ 
ρετό ή μη πρόσωπο που θα ορίζεται απ’ αυτόν. 

2. Δύο (2) Δημοτικούς Συμβούλους με τους αναπληρω¬ 
τές τους ως μέλη. 

3. Έναν εκπρόσωπο των γονέων των παιδιών που φιλο¬ 
ξενεί ο Παιδικός Σταθμός. 

4. Έναν Δημότη, μόνιμο κάτοικο του Δήμου Καλαβρύ¬ 
των. 

Η θητεία των μελών του Δ/κού Συμβουλίου του Νομικού 
Προσώπου ορίζεται με την απόφαση του Δημοτικού Συμ¬ 
βουλίου και λήγει πάντοτε με την εγκατάσταση του νέου 
Διοικητικού Συμβουλίου. 

Τα θέματα τα σχετικά με την Διοίκηση και διαχείριση του 
Νομικού Προσώπου ρυθμίζονται με κανονισμούς που ψη¬ 
φίζει το Δημοτικό Συμβούλιο. 

-Δ. Πόροι του Νομικού Προσώπου είναι: 

1. Η ετήσια επιχορήγηση του Δήμου, το ύψος της οποί¬ 
ας δεν δύναται να καθοριστεί. 

2. Η ετήσια επιχορήγηση του Κράτους. 

3. Κάθε είδους εισφορές - δωρεές κληρονομιές , συν¬ 
δρομές κλπ. 

4. Εισπράξεις από το αντίτιμο των υπηρεσιών που θα 
παρέχει. 

5. Πρόσοδοι από κινητή και ακίνητη περιουσία του Νο¬ 
μικού Προσώπου. 

Από την δημοσίευση της στο ΦΕΚ προκαλείται δαπάνη 
σε βάρος του Κρατικού Προϋπολογισμού καθώς και του 
προϋπολογισμού του Δήμου Καλαβρύτων το ύψος της 
οποίας δεν δύναται να καθοριστεί επακριβώς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 25 Ιανουάριου 2001 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

□ 

Αριθ. 17517 (2) 

Τροποίηση συστατικής πράξης, Νομικού Προσώπου με 
την επωνυμία «Δημοτική Επιχείρηση Πολιτιστικής 
Ανάπτυξης Αίγιου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 277-284 του Π .Δ. 410/95 και 
τις όμοιες του άρθρου 11 παρ. 22 του Ν. 2503/93. 

2. Την αρίθμ. 10621/10.7.2000 απόφασή μας περί σύ¬ 
στασης Αμιγούς Δημοτικής Επιχείρησης με την επωνυμία 
«Αμιγής Δημοτική Επιχείρηση Πολιτιστικής Ανάπτυξης 
Δήμου Αίγιου» Νομού Αχαίας που δημοσιεύθηκε στο ΦΕΚ 
938/28.7.2000 τεύχος Β'). 

3. Την αριθμ. 370/2000 απόφαση του Δημοτικού Συμ¬ 
βουλίου Αιγίου με την οποία αποφασίζει την τροποποίηση 
της συστατικής πράξης της ανωτέρω Αμιγούς Δημοτικής 
Επιχείρησης σε ότι αφορά α) την επωνυμία από Δημοτική 
Επιχείρηση Πολιτιστικής Ανάπτυξης Δήμου Αιγίου» σε 
«Δημοτική Επιχείρηση, Πολιτιστικής Ανάπτυξης Αιγίου» 
και β) τον αριθμό των μελών του Διοικητικού Συμβουλίου 
της παραπάνω επιχείρησης που διευρίνεται από εννέα (9) 
σε έντεκα, αποφασίζουμε: 

Τροποποιούμε την αρίθμ. 10621/10.7.2000 απόφασή 
μας που δημοσιεύθηκε στο υπ’ αρίθμ. 938/ 28.7.2000 ΦΕΚ 
τεύχος Β' ως εξής: 

1. Ως προς την παράγραφο Α' αυτής Συνιστούμε στο 
Δήμο Αιγίου Επιχείρηση με την επωνυμία «Αμιγής Δημοτι¬ 
κή Επιχείρηση Πολιτιστικής Ανάπτυξης Αιγίου». 

2. Ως προς την παράγραφο Ε' αυτής. 

«Διοίκηση». Η επιχείρηση θα διοικείται από Διοικητικό 
Συμβούλιο αποτελούμενο από έντεκα (11) μέλη ,τα οποία 
θα ορίζονται μαζί με τους αναπληρωτές τους από το Δη¬ 
μοτικό Συμβούλιο. Από τα μέλη αυτά α) τέσσερα, θα είναι 
αιρετοί εκπρόσωποι του Δήμου, (Δημοτικοί Σύμβουλοι) 
έκτων οποίων το ένα (1), θα προέρχεται, όπως και ο ανα¬ 
πληρωτής του, από την μειοψηφία, β) το ένα (1) θα είναι ο 
νόμιμος εκπρόσωπος του εργατοϋπαλληλικού κέντρου 
Αιγίου και γ) τα υπόλοιπα έξη (6) θα είναι Δημότες κάτοι¬ 
κοι του Δήμου, που θα διαθέτουν πείρα και γνώση σχετι¬ 
κή με το αντικείμενο της επιχείρησης. Όταν η επιχείρηση 
απασχολήσει περισσότερους από είκοσι εργαζομένους 
τότε την θέση του ενός Δημότη στο Διοικητικό Συμβούλιο 


της Επιχείρησης καταλαμβάνει ένας εκπρόσωπος των ερ¬ 
γαζομένων αυτής. 

Κατά λοιπά ισχύει η αρίθμ. 10621/10.7.2000, τροποποι¬ 
ούμενη με την παρούσα, απόφασή μας. 

Από την δημοσίευση της παρούσας στην Εφημερίδα 
της Κυβερνήσεως δεν προκαλείται δαπάνη σε βάρος του 
Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 16 Ιανουάριου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

□ 

Αριθ. 15682 22510/2000 (3) 

Σύσταση ενιαίας επιχείρησης ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΑΜΦΙΛΟΧΙΑΣ» Νομού Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«Περί κινήτρων δια την ίδρυση επιχειρήσεων υδρεύσεως 
και αποχετεύσεως (ΦΕΚ Α 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α 113/1995). 

3. Τις διατάξεις του άρθρου 1 παρ. 1 του Ν.2647/98(ΦΕΚ 
Α 237/98). 

4. Την αριθ. 86/2000 απόφαση του Δημοτικού Συμβου¬ 
λίου Αμφιλοχίας περί σύστασης ενιαίας επιχείρησης 
Ύδρευσης- Αποχέτευσης. 

5. Την σχετική οικονομοτεχνική μελέτη της εν λόγω Δη¬ 
μοτικής Επιχείρησης καθώς και την από 14/12/2000 έκθε¬ 
ση αξιολόγησης αυτής που συνέταξε η αρμόδια Υπηρε¬ 
σία της Περιφέρειας Δυτικής Ελλάδας και από την οποία 
προκύπτει ότι αυτή είναι βιώσιμη και κρίνεται σκόπιμη. 

6. Την αριθ. 1204/24.2.1999 απόφαση του Γενικού 
Γ ραμματέα Περιφέρειας Δυτικής Ελλάδας περί εξουσιο¬ 
δότησης υπογραφής στον Γενικό Διευθυντή, αποφασί¬ 
ζουμε: 

Α. Εγκρίνεται η αριθ. 86/2000 απόφαση του Δημοτικού 
Συμβουλίου Ύδρευσης Αιτ/νίας η οποία αφορά τη σύστα¬ 
ση στον ομώνυμο Δήμο Ενιαίας Επιχείρησης Ύδρευσης - 
Αποχέτευσης που έχει ως εξής: 

ΑΡΘΡΟ 1 

ΣΥΣΤΑΣΗ ΣΚΟΠΟΣ 

1. Συνιστά στο Δήμο Αμφιλοχίας Δημοτική Επιχείρηση 
Ύδρευσης και Αποχέτευσης με την Επωνυμία «Δημοτική 
Επιχείρηση Ύδρευσης και Αποχέτευσης Αμφιλοχίας 
(Δ.Ε.Α.Α.)». 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου κοινωφελούς χα¬ 
ρακτήρα και διέπεται ως προς τη διοίκηση, οργάνωση, 
εκτέλεση λειτουργία και συντήρηση των έργων αρμοδιό- 
τητάς της ως και τις πηγές χρηματοδοτήσεώς της από για 
διατάξεις του Ν. 1069/1980 «περί κινήτρων δια την ίδρυ¬ 
ση επιχειρήσεων ύδρευσης και αποχέτευσης». Κατά τα 
λοιπά εφαρμόζονται οι διατάξεις του Π.Δ. 410/1995 

(Δ.Κ.Κ.) και οι κανόνες της ιδιωτικής οικονομίας (άρθρο 1 
παρ.1 Ν.1069/1980). 

3. Έδρα της Επιχείρησης είναι η πόλη Αμφιλοχία του 
Νομού Αιτωλοακαρνανίας. 

4. Περιοχή αρμοδιότητας της Επιχειρήσεως είναι η δι¬ 
οικητική περιφέρεια του Δήμου Αμφιλοχίας όπως έχει 
διαμορφωθεί σήμερα. 

5. Η σύσταση της Επιχειρήσεως δικαιολογείται διότι: 

α. Με την σύσταση αυτής σύμφωνα με τις διατάξεις του 

Ν. 1069/1980 η Διοικητική και Οικονομική αυτοτέλεια και 
ευελιξία, αντιμετωπίζεται ρυθμικά, μεθοδικά και μακρο¬ 
χρόνια όλο το κύκλωμα ύδρευσης & αποχέτευσηςτου Δή¬ 
μου Αμφιλοχίας με την εκτέλεση και λειτουργία των συ¬ 
ναφών έργων ύδρευσης και αποχέτευσης και 

β. Εξασφαλίζεται η χρηματοδότηση των έργων αυτών 
από δανειοδότηση και από ίδιους πόρους που προβλέπο- 
νται υπέρ της Επιχείρησης από τον Ν. 1069/1980 (άρθ.1 
παρ. 2 Ν. 1069/1980). 

ΑΡΘΡΟ 2 
ΔΙΟΙΚΗΣΗ 

1. Η επιχείρηση διοικείται από Διοικητικό Συμβούλιο 
που αποτελείται από επτά (7) μέλη τα οποία ορίζονται μα¬ 
ζί με αναπληρωτές από το Δημ. Συμβούλιο. Από τα μέλη 
αυτά: 

α. Τέσσερις (4) είναι αιρετοί εκπρόσωποιτου Δήμου, εκ 
των οποίων ο ένας προέρχεται απάτην μειοψηφία (άρθ.6 
Ν. 2307/1995). 

β. Ένας (1) είναι κάτοικος του Δήμου που έχει πείρα ή 
γνώσεις σχετικά με το αντικείμενο της επιχείρησης. 

γ. Ένας (1) είναι εκπρόσωπος της Ένωσης Επαγγελμα- 
τιών Αμφιλοχίας. 

δ. Ένας (1) είναι εκπρόσωπος των εργαζομένων στην 
Επιχείρηση. Σε περίπτωση που αυτή απασχολεί περισσό¬ 
τερους από είκοσι (20) εργαζομένους, τότε θα μειώνεται 
κατά έναν(1) ο αριθμός των δημοτών κατοίκων. 

Σε περίπτωση που αυτή θα απασχολεί λιγότερους από 
είκοσι (20) εργαζομένους θα προστίθεται ένας (1) δημό¬ 
της με γνώσεις και εμπειρία στο αντικείμενο της επιχείρη¬ 
σης· 

2. Το Δημ. Συμβούλιο, ορίζει από τα μέλη του τον Πρόε¬ 
δρο και τον Αντιπρόεδρο του (άρθρο 3 παραγ.1 του Ν. 
1069/80 και του άρθρου 278 του Π.Δ. 410/95). 

3. Η θητεία του Διοικητικού Συμβουλίου, ακολουθεί την 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 3 Ν. 1069/80 άρθρο 278 
Π.Δ. 410/95). 

4. Ο Πρόεδρος του Διοικητικού Συμβουλίου εκπροσω- 
πείτην Επιχείρηση σε όλες τις σχέσεις της. Δικαστικές και 
εξώδικες και σε περίπτωση απουσίας ή κωλύματος αυ¬ 
τού, ο Αντιπρόεδρος (άρθρο 5 παρ. 4 του Ν. 1069/80 και 
του άρθρου 279του Π.Δ. 410/95). 

ΑΡΘΡΟ 3 
ΔΙΑΡΚΕΙΑ 

Η διάρκεια της επιχείρησης είναι σαράντα (40) χρόνια 
από την δημοσίευση της απόφασης αυτής στην Εφημερί¬ 
δα της Κυβερνήσεως. 

Άρθρο 4 
ΠΕΡΙΟΥΣΙΑ 

Περιουσία της Επιχείρησης. 

Στην περιουσία της επιχείρησης, ανήκουν τα έργα 


ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέστηκαν ή θα εκτελε- 
στούν με βάσει εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή οι ανοικτοί αγωγοί που εκβάλλουν άμμεσα ή έμμεσα 
στο δίκτυο, καθώς επίσης και οι μονάδες επεξεργασίας, 
πόσιμου ύδατος και υγρών αποβλήτων και κάθε άλλο 
στοιχείο που θα παραχωρηθεί από τον Δήμο (άρθροδ 
παρ.1 Ν. 1069/80). 

ΑΡΘΡΟ 5 
ΕΣΟΔΑ 

Έσοδα της Επιχείρησης είναι: 

Αυτά που προκύπτουν από τις διατάξεις των άρθρων 10 
έως των άρθρων 27 & 28 του Ν. 1069/80, ήτοι: 

α. Το ειδικό τέλος για την Μελέτη, Κατασκευή και επέ¬ 
κταση των έργων ύδρευσης και αποχέτευσης, υπολογι¬ 
ζόμενο σε ποσοστό 80% επί της αξίας του καταναλισκο- 
μένου ύδατος (άρθρο 11 Ν.1069/80). 

β. Επιχορήγηση από το Πρόγραμμα Δημοσίων Επενδύ¬ 
σεων σε ποσοστό 35% των δαπανών Μελετών και Κατα¬ 
σκευών των πάσης Φύσεως έργων Ύδρευσης και Αποχέ¬ 
τευσης αρμοδιότητας της επιχείρησης (άρθρο ΙΟπαραγ. 
1 εδαφ. ια, και άρθρο 13 Ν. 1069/80). 

γ. Το τέλος σύνδεσης μετά του δικτύου αποχέτευσης 
(άρθρο ΙΟπαραγ. 1 εδαφ.ε'Ν. 1069/80). 

δ. Το τέλος χρήσεως υπονόμων (άρθρο 10 παραγ. 1 
εδαφ. στ'Ν. 1069/80). 

ε. Το τέλος σύνδεσης με το δίκτυο ύδρευσης (άρθρο 10 
παραγ. 1 εδαφ. ε' Ν. 1069/80). 

στ. Η δαπάνη διακλάδωσης και σύνδεσης με τον αγωγό 
ύδρευσης και αποχέτευσης (άρθρο 10 παραγ. 1 εδαφ. Δ’ 
και άρθρο 15του Ν. 1069/80). 

ζ. Η αξία του καταναλισκόμενου ύδατος (άρθρο 10 πα- 
ραγ. 1 εδαφ. ζ'Ν. 1069/80). 

η. Η δαπάνη μετατόπισης αγωγών διακλαδώσεως και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο ΙΟπαραγ. 1 εδαφ. Θ'Ν. 
10659/80). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαραγ. 1 εδαφ. ί Ν. 1069/80). 

ια. Οι πρόσοδοι έκτης Περιουσίας ή το Τίμημα έκτης εκ- 
ποιήσεως αυτής (άρθρο 10 παραγ. 1 εδαφ. ιβ' Ν. 
1069/80). 

ιβ. Δάνεια, Κληρονομιές, Δωρεές και Λοιπές Επιχορη¬ 
γήσεις (άρθρο 10 παραγ. 1 εδαφ ιγ Ν. 1069/80. 

ΑΡΘΡΟ 6 

ΔΙΑΛΥΣΗ 

Η Επιχείρηση διαλύεται: 

α. Με απόφαση του Δημ. Συμβουλίου Αμφιλοχίας, με 
την απόλυτη Πλειοψηφίατων μελώντου και απόφαση του 
Γενικού Γραμματέα Περιφέρειας. 

β. Όταν παρέλθει η διάρκεια και δεν υπάρξει νέα από¬ 
φαση για παράταση. Την διάλυση της επιχείρησης ακο¬ 
λουθεί η εκκαθάριση, η οποία γίνεται από τρεις (3) εκκα- 
θαριστές που ορίζονται από το Δημ. Συμβούλιο, σύμφω¬ 
να με τις διατάξεις του άρθρου 248 του Π.Δ.410/95. 

Το μετά την εκκαθάριση προκύπτον υπόλοιπο περιέρ¬ 
χεται στο Δήμο Αμφιλοχίας. 

ΑΚΡΟΤΕΛΕΥΤΑΙΟ ΑΡΘΡΟ (ΚΑΛΥΨΗ ΔΑΠΑΝΗΣ) 

Από τις διατάξεις του παρόντος, προκαλείται δαπάνη 
σε βάρος του πρ/σμού του Δήμου Αμφιλοχίας, ύψους πο¬ 
σού δρχ: 17.000.000 που θα αντιστοιχεί για το χρονικό 
διάστημα Από της Δημοσίευσης της παρούσης για το οικ. 
έτος 2001. 

Η ανωτέρω πίστωση έχει εγγράφει στον ισχύοντα και 
εγκεκριμένο προϋπολογισμό του Δήμου Αμφιλοχίας και 
στο σκέλος των εσόδων μας με Κ.Α.032.9 προερχόμενη 
από τέλη ύδρευσης, έτους 2001. 

Η δαπάνη της επιχείρησης θα καλυφθεί από έσοδα 
ύδρευσης και αποχέτευσης από το Δ. Δ. Αμφιλοχίας και 
τα λοιπά Διαμερίσματα του Ενιαίου Δήμου που θα πάψει 
νατα εισπράττει πλέον ο Δήμος και θα τα εισπράττει η επι¬ 
χείρηση το οικ. έτος 2001 θα είναι περίπου το ποσό των εκ. 
δρχ: 120.000.000, δια το οικ. έτος 2002 θα είναι περίπου 
στο ποσό των εκ δρχ: 140.000.000, δια το οικ. έτος 2003, 
θα είναι περίπου στο ποσό των εκ δρχ: 170.000.000 , δια 
το οικ. έτος 2004 θα είναι περίπου στο ποσό των εκ δρχ: 
215.000.000. 

Β. Η απόφαση αυτή να δημοσιευτεί στην Εφημερίδατης 
Κυβερνήσεως. 

Μεσολόγγι, 11 Ιανουάριου 2001 
Με εντολή Γενικού Γραμματέα Περιφέρειας 

Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

□ 

Αριθ. 20418, 18673/2000 (4) 

Σύσταση στο Δήμο Αμφιλοχίας, του Νομού Αιτωλοακαρ¬ 
νανίας Δημοτικής επιχείρησης με την επωνυμία 
«Αναπτυξιακή Δημοτική Επιχείρηση Αμφιλοχίας», 
(Α.Δ.Ε.Α.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 277 έως 284, 291 και 304 
του Π.Δ/τος 410/95. 

2. Τις διατάξεις του άρθρου 11 παρ. 22,23 και 24 του Ν. 
2503/97. 

3. Οι αριθ. 98 και 120/2000 αποφάσεις του Δημοτικού 
Συμβουλίου Δήμου Αμφιλοχίας περί σύστασης «Αναπτυ¬ 
ξιακής Δημοτικής Επιχείρησης Αμφιλοχίας». 

4. Την σχετική οικονομοτεχνική μελέτη της εν λόγω Δη¬ 
μοτικής Επιχείρησης, ως επίσης και την από 16.11.2000 
έκθεση αξιολόγησης αυτής από την αρμόδια Δ/νση της 
Περιφέρειας Δυτικής Ελλάδας από την οποία προκύπτει 
ότι αυτή είναι σκόπιμη και οικονομικά βιώσιμη. 

5. Την αριθ.(Οικ.) 241ΓΓ/18.8.98 απόφαση του Γενικού 
Γ ραμματέα Περιφέρειας Δυτικής Ελλάδας περί «μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής Αποφάσεων», αποφασίζουμε: 

Εγκρίνονταιοιαριθ. 98 και 120/2000 αποφάσεις του Δη¬ 
μοτικού Συμβουλίου Δήμου Αμφιλοχίας - Ν. Αιτωλ/νίας 
που αφορούν την σύσταση στο Δήμο Αμφιλοχίας «Ανα¬ 
πτυξιακής Δημοτικής Επιχείρησης Αμφιλοχίας», που 
έχει ως εξής: 

1. Συνιστά στο Δήμο Αμφιλοχίας, του Νομού Αιτωλοα¬ 
καρνανίας Δημοτική Επιχείρηση με την επωνυμία «Ανα¬ 
πτυξιακή Δημοτική Επιχείρηση Αμφιλοχίας», (Α.Δ.Ε.Α.). 

2. Η «Αναπτυξιακή Δημοτική Επιχείρηση Αμφιλοχίας» 


είναι ίδιο Νομικό Πρόσωπο Ιδιωτικού Δικαίου που διέπε- 
ται από τις διατάξεις του Π.Δ. 410/95 (Δ.Κ.Κ.) και ειδικό¬ 
τερα των άρθρων 277,278 όπως τροποποιήθηκαν με τον 
Ν. 2503/97, ΦΕΚ 107/Α/30.5.97 (άρθρο 11, παρ. 23) των 
άρθρων 279, 280 και 281 όπως αυτό τροποποιήθηκε με 
τον ίδιο Νόμο 2503/97 (άρθρο 11 παρ. 24) των άρθρων 
282-284 και την 25027/1984 απόφαση του Υπουργού 
Εσωτερικών. 

3. Έδρατης Επιχείρησης είναι ο Δήμος Αμφιλοχίας, του 
Νομού Αιτωλοακαρνανίας. 

4. Σκοπός της Επιχείρησης είναι: 

Α. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α. Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας καιτης αγά¬ 
πης για τις τέχνες, η προστασία της εθνικής πολιτιστικής 
ταυτότητας, η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της κα¬ 
θημερινής ζωής και η ενεργητική και συνειδητή συμμετο¬ 
χή των πολιτών στην πολιτιστική ζωή του Δήμου. 

β. Η δημιουργία της απαραίτητης πολιτιστικής υποδο¬ 
μής. 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του Κινηματο¬ 
γράφου, του Θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ. Η στήριξη , η διάδοση και η ανάπτυξη της καλλιτεχνι¬ 
κής παιδείας, η στήριξη και η διάδοση της σύγχρονης 
καλλιτεχνικής και πνευματικής δημιουργίας και η εξα¬ 
σφάλιση των συνθηκών που θα επιτρέψουν την άσκηση 
και ανάπτυξη των ατομικών δημιουργικών ικανοτήτων 
στους αντίστοιχους τομείς. 

ε. Η προβολή, ανάπτυξη και διάδοση αυτών των τεχνών 
με τη διοργάνωση παραγωγή και παρουσίαση πολιτιστι¬ 
κών εκδηλώσεων καθώς και άλλων επιμορφωτικών και 
ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική ανάπτυξη του ελεύθερου χρόνου των κατοίκων 
του Δήμου και ιδιαίτερα των νέων. 

ζ. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και τη διεύρυνση 
του πεδίου των πρωτοβουλιών και των παρεμβάσεών 
τους. 

η. Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογραφι- 
κού Μουσείου. 

θ. Η συνεργασία με την εκπαιδευτική κοινότητα του Δή¬ 
μου καιτης ευρύτερης περιοχής για την από κοινού προ¬ 
ώθηση και υλοποίηση πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

ι. Η ανάληψη και υλοποίηση Κοινοτικών (Ε.Ε.) και Εθνι¬ 
κών Προγραμμάτων εκπαιδευτικού, επιμορφωτικού πολι¬ 
τιστικού, αναπτυξιακού και ερευνητικού χαρακτήρα. Για 
την υλοποίηση των πιο πάνω στόχων η Επιχείρηση θα 
αναπτύξει την δραστηριότητά της σε τρεις αλληλένδε- 

τους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σχολές αναλφάβητων, εργαστήρια, διαλέξεις, ημερί¬ 
δες, συνέδρια κ.λ.π.) με πολιτιστικές και ψυχαγωγικές εκ¬ 
δηλώσεις (όπως θεατρικές και κινηματογραφικές 
παραστάσεις, προβολές , εκθέσεις, συναυλίες, φεστιβάλ 
κ.λ.π.). 

Β. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Η διοργάνωση ψυχαγωγικών και λοιπών εκδηλώσεων 
για την εξασφάλιση της αποτελεσματικότερης διεξαγω¬ 
γής των σημαντικών αυτών γεγονότων για τον Δήμο, της 
ευελιξίας και της συμμετοχής της Τοπικής Αυτοδιοίκη¬ 
σης. 

Γ. Η υλοποίηση εκπαιδευτικών και επιμορφωτικών προ¬ 
γραμμάτων. 

Η υλοποίηση ερευνητικών, αναπτυξιακών, εκπαιδευτι¬ 
κών και λοιπών προγραμμάτων Εθνικών και Κοινοτικών - 
προγραμμάτων. Η συμμετοχή και διαχείριση αναπτυξια¬ 
κών προγραμμάτων. 

Η συνδιοργάνωση και λειτουργία με άλλους φορείς ή 
ιδιώτες προγραμμάτων κατάρτισης. 

Η ανάληψη, υλοποίηση και εκτέλεση επιμορφωτικών 
προγραμμάτων κοινοτικών ή εθνικών (π.χ. Ε.Κ.Τ.,ΝΟνν, 
ΟΒΙΖΟΝ, Ο.Α.Ε.Δ.), για την επιμόρφωση και κατάρτιση 
των νέων, τη συμμετοχή σε δίκτυο ελληνικών πόλεων για 
τη στρατηγική της ανάπτυξης στα πλαίσια της Ευρωπαϊ¬ 
κής ολοκλήρωσης. 

Η υλοποίηση προγραμμάτων απασχόλησης για την 
απόκτηση επαγγελματικής εμπειρίας και απασχόλησης, 
που εφαρμόζει ο Ο.Α.Ε.Δ. (π.χ. πρόγραμμα βοήθεια στο 
σπίτι, φύλακες - επιστάτες σχολείων, εφαρμογή προ¬ 
γράμματος μαζικού αθλητισμού, για την φύλαξη παιδιών 
κ.λ.π.). 

Δ. Η ολοκληρωμένη ανάπτυξη της περιοχής. 

Η εκπόνηση μελετών και η δημιουργία προϋποθέσεων 
για την ολοκλήρωση τοπικής ανάπτυξης και ιδιαίτερα την 
αγροτική ανάπτυξη της περιοχής. 

Η υποβοήθηση και προώθηση των τοπικών αναπτυξια¬ 
κών πρωτοβουλιών και καινοτομιών, η ανάπτυξη του αν¬ 
θρωπίνου δυναμικού, η διεύρυνση της τοπικής αγοράς 
εργασίας και η ανταλλαγή πληροφοριών- εμπειριών, με 
βάση τις νέες τεχνολογίες, ώστε να ενθαρρυνθούν οι επα¬ 
φές των τοπικών επιχειρηματικών κύκλων και αγορών. Η 
συμμετοχή και η διαχείριση των αναπτυξιακών προγραμ¬ 
μάτων και πρωτοβουλιών που εκπορεύονται να συγχρη- 
ματοδοτούνται από την Ευρωπαϊκή Ένωση και άλλους 
Εθνικούς ή Διεθνείς Οργανισμούς. 

Η ανάπτυξη της απαραίτητης υποδομής για γρήγορη 
πρόσβαση στις πληροφορίες που διαθέτουν Περιφερει¬ 
ακοί, Εθνικοί ή Διεθνείς Οργανισμοί, η διαχείριση και διά¬ 
χυση προς όλα τα ενδιαφέροντα σε τοπικό επίπεδο μέρη 
(κατοίκους, εταιρείες συλλόγους κ.λ.π.). Η δημιουργία 
της απαραίτητης τεχνικής, τεχνολογικής ή άλλου είδους 
υποδομής για την υποστήριξη και ανάπτυξη των δραστη- 
ριοτήτωντόσοτου Δήμου όσο και των επαγγελματιώντης 
περιοχής και η συνεργασία με τον ιδιωτικό τομέα για κοι¬ 
νή συμμετοχή σε προγράμματα και πρωτοβουλίες της 
Ε.Ε. 

Ε. Η περιβαλλοντική ευαισθητοποίηση και η Διαχείριση 
του Περιβάλλοντος. 


α. Η προστασία και η ορθολογική διαχείριση του περι¬ 
βάλλοντος των φυσικών πόρων. 

β. Η εκπόνηση μελετών που έχουν σχέση με τη διαχείρι¬ 
ση του φυσικού και αστικού περιβάλλοντος, η ευαισθητο- 
ποίηση των δημοτών σε αντίστοιχα θέματα, η προώθηση 
περιβαλλοντικής επιμόρφωσης, η ενεργός συμμετοχή σε 
σχετικά προγράμματα της Ε.Ε., η παροχή υπηρεσιών 
συμβούλου σε θέματα ρύπανσης, κυκλοφορίας και πρά¬ 
σινου του Δήμου, η ανάπτυξη και προώθηση συνεργα¬ 
σιών με Πανεπιστημιακούς και Δημόσιους γενικά Οργανι¬ 
σμούς και Επιχειρήσεις Κοινής Ωφέλειας. 

γ. Η αξιοποίηση και διαχείριση του πράσινου της περιο¬ 
χής του Δήμου με την δημιουργία αθλητικών χώρων, 
εμπλουτισμού του πρασίνου και δημιουργία της απαραί¬ 
τητης υποδομής για την περιβαλλοντική ευαισθητοποίη- 
ση των κατοίκων του Δήμου. 

δ. Η εφαρμογή προγράμματος ανακύκλωσης με διαλο¬ 
γή στην πηγή. 

ε. Η συλλογή και γενικά διαχείριση των απορριμμάτων. 

στ. Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική των 
περιοχών του Δήμου, την συντήρηση του πρασίνου και 
επέκτασή του. 

ζ. Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης παιδιών ηλικίας μέχρι 12 
ετών. 

ΣΤ. Ανάπτυξη του Αθλητισμού. 

Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό, η διοίκηση και εκμετάλ¬ 
λευσή τους, η συνεργασία με τα αθλητικά σωματεία και 
τους λοιπούς φορείς του Αθλητισμού του Δήμου και της 
ευρύτερης περιοχής, η στήριξη των δραστηριοτήτων 
τους, η οργάνωση και λειτουργία ερασιτεχνικών αθλητι¬ 
κών τμημάτων, η διοργάνωση περιοδικών και ετήσιων 
ομαδικών ή ατομικών αθλημάτων και αγώνων μαζικών 
αθλημάτων για την συμμετοχή των νέων και γενικότερα 
των κατοίκωντης περιοχής του Δήμου σε αθλητικές δρα¬ 
στηριότητες και εκδηλώσεις και μέσω αυτών η σημαντική 
πολιτιστική, πνευματική και κοινοτική ανάπτυξη των κα¬ 
τοίκων. 

Ζ. Εκδόσεις 

Η έκδοση ενημερωτικών φυλλαδίων περιοδικών πολιτι¬ 
στικού και κοινωνικού περιεχομένου για την προβολή των 
τοπικών πολιτιστικών δραστηριοτήτων, περιοδικών για τη 
συνεχή επικοινωνία με τους κατοίκους του Δήμου μέσα 
από ένα «φιλικό» έντυπο και την δημιουργία βήματος για 
την αμφίδρομη ανάπτυξη των ιδεών του Δήμου, των δη¬ 
μοτών και των εργαζομένων στο Δήμο. 

Η. Τεχνικός - Κατασκευαστικός τομέας. 

Η εκπόνηση μελετών, η κατασκευή, συντήρηση και επί¬ 
βλεψη έργων, οι οικιστικές αναπλάσεις, η διαμόρφωση 
κοινοχρήστων, η κατασκευή και συντήρηση έργων και 
υποδομής η συντήρηση Σχολικών κτιρίων και γενικά των 
εγκαταστάσεων του Δήμου. 

Θ. Διαφημίσεις. 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων ιδεών και μηνυμάτωντου Δήμου 
και της Δημοτικής Επιχείρησης που έχουν σχέση με την 
Κοινωνική και Πολιτιστική Ανάπτυξη,την πρόληψη, τον 
Αθλητισμό, το Περιβάλλον, την Επιμόρφωση και την Ψυ¬ 
χαγωγία των κατοίκων της περιφέρειας του Δήμου. 




1866 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I. Τουριστική Ανάπτυξη. 

α. Η προβολή τουριστικών πόρων και η συμμετοχή σε 
σχετικές εκθέσεις. 

β. Η λειτουργία και εκμετάλλευση εστιατορίων - αναψυ- 
κτηρίων και λοιπών κέντρων. 

γ. Η εκμετάλλευση παραλιών ενοικιάσεις εξοπλισμού - 
Καντίνας. 

δ. Ο καθαρισμός και έλεγχος παραλιών και η ασφάλεια 
των λουσμένων. 

ε. Η κατασκευή - εκμετάλλευση μονάδων αγροτουρι- 
σμού (ΙΕΑΟΕΒ). 

στ. Η συνεργασία με Ορειβατικούς, Φυσιολατρικούς και 
λοιπούς Συλλόγους για την δημιουργίατων υποδομών και 
των προϋποθέσεων για την τουριστική ανάπτυξη. 

ΙΑ. Αξιοποίηση τοπικών παραδοσιακών προϊόντων. 

Η οργάνωση εργαστηρίων για την παραγωγή παραδο¬ 
σιακών τοπικών προϊόντων με την συνεργασία των κατοί¬ 
κων του Δήμου και η οργάνωση της εμπορίας και προώ¬ 
θησής τους. 

ΙΒ. Λοιπές Επιχειρηματικές Δραστηριότητες. 

Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου που θα παραχωρηθούν στην Δημοτική 
Επιχείρηση, η συνεργασία με ιδιωτικούς φορείς, η ανάλη¬ 
ψη βιώσιμων λοιπών επιχειρηματικών δραστηριοτήτων και 
η συμμετοχή σε άλλες επιχειρήσεις και εταιρείες με σκοπό 
την εξυπηρέτηση των κατοίκωντης περιοχής του Δήμου. 

5. Κεφάλαιο της Επιχείρησης. 

Το αρχικό κεφάλαιο που διαθέτει ο Δήμος Αμφιλοχίας 
στην «Αναπτυξιακή Δημοτική Επιχείρηση Αμφιλοχίας», εί¬ 
ναι το ποσό των δρχ. 10.000.000, που θα βαρύνει τον Προ¬ 
ϋπολογισμό του Δήμου. 

6. Πόροι της Επιχείρησης. 

α. Έσοδα από δικαιώματα εγγράφων και φοίτησης στα 
τμήματα πολιτιστικών δραστηριοτήτων. 

β. Έσοδα από την οργάνωση πολιτιστικών και ψυχαγω¬ 
γικών και λοιπών εκδηλώσεων. 

γ. Έσοδα από τη λειτουργία ή την ενοικίαση ακινήτων 
και χώρων ιδιοκτησίας του Δήμου, που θα παραχωρη¬ 
θούν στην Δημοτική Επιχείρηση. 

δ. Έσοδα από υλοποίηση - Διαχείριση Εκπαιδευτικών, 
Επιμορφωτικών Προγραμμάτων. 

ε. Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές 
εταιρείες για την προβολή διαφημιστικών μηνυμάτων. 

στ. Έσοδα από την εκπόνηση Αναπτυξιακών και λοιπών 
μελετών και υλοποίηση αναπτυξιακών προγραμμάτων. 

ζ. Έσοδα από αναθέσεις και εκτελέσεις τεχνικών έργων 
εκπόνησης μελετών, έργων συντήρησης, επιβλέψεων και 
λοιπών δραστηριοτήτων του Τεχνικού Τομέα. 

η. Έσοδα από την εκμετάλλευση Τουριστικών Εγκατα¬ 
στάσεων παραλιών και την παροχή υπηρεσιών τουριστι¬ 
κής ανάπτυξης (Κατασκηνώσεις, Εστιατόρια, Αναψυκτή- 
ρια κ.λ.π.). 

θ. Έσοδα από υλοποίηση προγραμματικών Συμβάσεων, 
ι. Έσοδα από λοιπές επιχειρηματικές δραστηριότητες 
της Επιχείρησης που σε κάθε περίπτωση επιτρέπονται 
εφ’όσον δεν απαγορεύεται από την κείμενη νομοθεσία 
την σχετική με τις Επιχειρήσεις των ΟΤΑ. 
ια. Έσοδα από την περιουσία της Επιχείρησης, 
ιβ. Έσοδα από κληροδοτήματα, εισφορές δωρεές κ.λ.π. 
ιγ. Έσοδα από λοιπές πηγές. 


7. Η Επιχείρηση δραστηριοποιείται από την στιγμή της 
σύστασής της και η διάρκειά της είναι πενήντα (50) χρό¬ 
νια από την δημοσίευσή της κατά τον Νόμο απόφασης 
στην Εφημερίδα της Κυβερνήσεως. 

8. Η «Αναπτυξιακή Δημοτική Επιχείρηση Αμφιλοχίας» 
διοικείται: 

1. Από Διοικητικό Συμβούλιο που αποτελείται από επτά 
(7) μέλη τα οποία ορίζονται μαζί με αναπληρωτές από το 
Δημοτικό Συμβούλιο. 

Από τα Μέλη αυτά: 

α.Τέσσερις (4) είμαι αιρετοί εκπρόσωποι του Δήμου εκ 
των οποίων ο ένας θα προέρχεται από την μειοψηφία (άρ¬ 
θρο 6 Ν. 2307/1995). 

β. Ένας (1) είναι δημότης ή κάτοικος του Δήμου Αμφι¬ 
λοχίας, που θα έχει πείρα ή γνώσεις σχετικές με το αντι¬ 
κείμενο της Επιχείρησης. 

γ. Ένας (1) εκπρόσωπος κοινωνικού φορέα (Ένωσις 
Επαγγελματιώντου Δήμου). 

δ. Ένας (1) εκπρόσωπος των εργαζομένων στην επιχεί¬ 
ρηση, αν αυτή απασχολεί περισσότερους από (20) εργα¬ 
ζομένους, τότε θα μειώνεται κατά (1) ο αριθμός των δη¬ 
μοτών κατοίκων. Σε περίπτωση που αυτή απασχολεί λιγό- 
τερους από είκοσι (20) θα προστίθεται ένας (1) δημότης 
με γνώσεις και εμπειρία στο αντικείμενο της επιχείρησης. 
Ο εκπρόσωπος των εργαζομένων και του Κοινωνικού Φο¬ 
ρέα προτείνονται από τους οικείους φορείς. 

2. Το Δημοτικό Συμβούλιο, ορίζει από τα μέλη του, τον 
Πρόεδρο και τον Αντιπρόεδρό του (άρθρο 278 του Π.Δ. 
410/95 Δ.Κ.Κ.). 

3. Η Επιχείρηση εκπροσωπείται στα Δικαστήρια και σε 
κάθε άλλη αρχή από τον Πρόεδρό της και όταν αυτός 
απουσιάζει ή κωλύεται από τον Αντιπρόεδρό της. 

4. Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου και λήγει μόλις εγκαταστα- 
θούντανέαμέλη (άρθρο2Ν. 1069/80άρθρο278Π.Δ.410/95, 
άρθρο 2 της 25027/84 απόφασης του ΥΠΈΣ. ΦΕΚ 244Β'). 

9. Διάλυση της Επιχείρησης 

Η Επιχείρηση διαλύεται: 

α. Με απόφαση του Δημοτικού Συμβουλίου με την από¬ 
λυτη πλειοψηφίατων μελώντου και απόφαση του Γενικού 
Γραμματέατης Περιφέρειας (άρθρο 8 του Ν. 2647/98). 

β. Όταν παρέλθει η διάρκεια και δεν υπάρξει νέα από¬ 
φαση για παράταση. 

γ. Σε περίπτωση πτώχευσης της Επιχείρησης εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. Τη διάλυση της Επιχείρησης, ακολουθεί 
η εκκαθάριση. Εκτός από την περίπτωση πτώχευσης, η 
εκκαθάριση γίνεται από εκκαθαριστές που ορίζονται από 
το Δημοτικό Συμβούλιο. Στην εκκαθάριση διεκπεραιώνο- 
νται οι εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη της 
επιχείρησης. Το υπόλοιπο περιέχεται στο Δήμο (άρθρο 
284του Π.Δ. 410/95). 

10. Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Αμφιλο¬ 
χίας ύψους 10.000.000Δρ. (αρχικό κεφάλαιο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 1080 (5) 

Σύσταση νομικού προσώπου στο Δήμο Στρυμονικού με 
την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ (ΚΑΠΗ) Δ.Δ. ΛΙΒΑΔΟΧΩΡΙΟΥ» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 203 του Π.Δ/τος410/95. 

2. Την αρίθ. 5631/26.7.2000 απόφασή μας διορισμός ει¬ 
σηγητών και μεταβίβαση εξουσίας υπογραφής «Με εντο¬ 
λή Γενικού γραμματέα». 

3. Την αριθ. 141/2000 απόφαση του Δ.Σ. Στρυμονικού 
περί συστάσεως Κέντρου Ανοιχτής Προστασίας Ηλικιω¬ 
μένων (ΚΑΠΗ), αποφασίζουμε: 

1. Συστήνουμε στο Δήμο Στρυμονικού του Ν. Σερρών 
ίδιο Νομικό Πρόσωπο με την επωνυμία «ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δ.Δ. ΛΙΒΑ- 
ΔΟΧΩΡΙΟΥ». 

2. Σκοπός του Νομικού Προσώπου, που συνίσταται σε 
παροχή εξωϊδρυματικής προστασίας ηλικιωμένων Δ.Δ. 
Λιβαδοχωρίου, είναι: 

α) η παροχή σε ηλικιωμένα άτομα ιατρικής φροντίδας, 
φαρμακευτικής περίθαλψης, φυσιοθεραπείας και εργοα¬ 
πασχόλησης 

β) η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και ηθι¬ 
κή υποστήριξη 

γ) η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολο¬ 
γικούς χώρους, προβολή ταινιών, μουσική, συνεστιάσεις) 
δ) η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λ.π. 

ε) απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

3. Το Νομικό Πρόσωπο θα στεγάζεται στο κτίριο του Δη¬ 
μοτικού Σχολείου Δ.Δ Λιβαδοχωρίου και για όσο χρόνο 
δεν χρησιμοποιείται για κάλυψη σχολικών αναγκών. 

4. Πόροι του Νομικού Προσώπου είναι: 

α) επιχορήγηση ή κάθε άλλη παροχή του Κράτους, είτε 
απευθείας σ’ αυτό, είτε δια μέσου του Δήμου Στρυμονι- 
κού 

β) ετήσια επιχορήγηση του Δήμου Στρυμονικού ποσού 
1.000.000 δρχ., που μπορεί να αυξάνεται ανάλογα με τις 
ανάγκες του 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες 

δ) έσοδα από συμβολική συμμετοχή των μελών του 
ε) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο 
στ) πρόσοδοι από τη δική του περιουσία και 
ζ) κάθε άλλη νόμιμη πρόσοδος. 

3. Η διοίκηση του νομικού προσώπου θα ορισθεί με από¬ 
φαση του Δημοτικού Συμβουλίου Στρυμονικού σύμφωνα 
με τις διατάξεις του άρθρου 203 του Π.Δ/τος 410/1995. 

Το Διοικητικό Συμβούλιο εκλέγει από τα μέλη του τον 
αντιπρόεδρό του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 


η οποία δεν μπορεί να είναι κατώτερη από τον αριθμό που 
απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Στρυμονικού 
δαπάνη ύψους 1.000.000 δρχ. για το έτος 2001 και για κά¬ 
θε ένα από τα επόμενα οικονομικά έτη. Για την αντιμετώ¬ 
πιση της εν λόγω δαπάνης θα εγγράφει ισόποση πίστωση 
στον προϋπολογισμό του Δήμου έτους 2001 κατά την κα¬ 
τάρτισή του. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 26 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

□ 

Αριθ. 450 (6) 

Τροποίηση Ο.Ε.Υ. Δήμου Πολυγύρου Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981. 

2. Τις διατάξεις του άρθρου 36 του Ν. 2190/1994. 

3. Τις διατάξεις του άρθρου 57 του Ν. 2218/1994. 

4. Τις διατάξεις του άρθρου 18του Ν. 2503/1997. 

5. Τις διατάξεις του άρθρου 18του Ν. 2539/1997. 

6. Την αριθμ. 23/19.1.2000 απόφαση του Δ.Σ. Πολυγύ¬ 
ρου. 

7. Την αριθμ. 52/18.12.2000 απόφαση του Υπηρεσιακού 
Συμβουλίου Υπαλλήλων Ο.Τ.Α., αποφασίζουμε: 

Εγκρίνουμε την τροποποίηση του Ο.Ε.Υτου Δήμου Πο¬ 
λυγύρου ως κάτωθι: 

Β) Τροποποιεί τον ισχύοντα Οργανισμό Εσωτερικής 
Υπηρεσίας (Ο.Ε.Υ.) του Δήμου Πολυγύρου όπως παρα¬ 
κάτω: 

1. Στο άρθρο 15 οι θέσεις του κλάδου ΤΕ 17 Διοικητικών - 
Λογιστών από μία (1) να γίνουν δύο (2) και οι θέσεις του 
κλάδου ΔΕ 1 Διοικητικών από δέκα τέσσερις (14) να γίνουν 
δέκα πέντε (15). 

2. Το άρθρο 18 να αντικατασταθεί ως εξής: 

« Άρθρο 18 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜ. ΧΡΟΝΟΥ 

Τριάντα (30) θέσεις διαφόρων ειδικοτήτων για αντιμε¬ 
τώπιση εποχιακών, περιοδικών και πρόσκαιρων αναγκών 
(Ν. 2218/94, άρθρο 57 και Ν. 2503/97, άρθρο 18, παράγρ. 
12 )». 

3. Στο άρθρο 19 να αντικατασταθούν τα εδάφια δ & στ 
ως εξής: 

«Δ/νση Διοικητικών και Οικονομικών Υπηρεσιών ΠΕΙ ή 
ΤΕ17ήΔΕ1 Τμήμα Οικονομικών Υπηρεσιών ΠΕΙ ήΤΕ17ή 
ΔΕΙ». 

Με την απόφαση αυτή προκαλείται Δαπάνη 40.000.000 
δρχ. εις βάρος του προϋπολογισμού του Δήμου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος,19 Ιανουάριου 2001 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

□ 

Αριθ.Ζ. 1239 (7) 

Καθιέρωση υπερωριακής εργασίας κατά το Α' εξάμηνο 
του 2001 για τους υπαλλήλους του Υπ. Γεωργίας που 
υπηρετούν στην Νομ. Αυτ/ση Αχάΐας. (ΔΙ.ΓΕ). 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του άρθ. 15 του Ν. 2592/98 όπως συ¬ 
μπληρώθηκαν με τις όμοιες του άρθ. 35 παρ. 7 του Ν. 
2738/99 (ΦΕΚ180Α). 

2. Τις διατάξεις του άρθ. 2 του Ν. 301/76. 

3. Τις διατάξεις του Π.Δ. 30/96 «Κώδικας Νομ/κής 
Αυτ/σης». 

4. Τις διατάξεις του άρθ. ΙΟτου Ν. 2732/30.7.99. 

5. Το έγγραφο αριθ. 332257/17.1.2001 του Υπ. Γεωρ- 
γίας. 

6. Την ανάγκη απασχόλησης των υπαλλήλων της ΝΟ 
Αυτ/σης Αχάΐας πέρα από τις ώρες υποχρεωτικής απα¬ 
σχόλησης καθώς και κατά τις Κυριακές και εξαιρέσιμες 
ημέρες για την αντιμετώπιση των αναγκών του ποιοτικού 
ελέγχου νωπών και μεταποιημένων γεωργ. προϊόντων 
που προορίζονται για εξαγωγή. 

7. Το γεγονός ότι από την παρούσα απόφαση παρακα- 
λείται δαπάνη σε βάρος του προϋπολογισμού Φ04/291 ΣΤ 
ΚΑΕ 0511 ποσού 3.268.000 δρχ. του οποίου οι εγκεκριμέ¬ 
νες πιστώσεις επαρκούν, αποφασίζουμε: 

Α. Κρίνουμε απαραίτητη την καθιέρωση υπερωριακής 
εργασίας κατά τις απογευματινές ώρες καθώς και εργα¬ 
σίας κατάτις Κυριακές και εξαιρέσιμες ημέρες για την κά¬ 
λυψη των αναγκώντης Υπηρεσίας για το Α' εξάμηνο έτους 
2001 και συγκεκριμένα την απασχόληση γεωπόνων στον 
ποιοτικό έλεγχο νωπών και μεταποιημένων γεωργ. προϊό¬ 
ντων που προορίζονται για εξαγωγή. 

Β. Ορίζουμε υπεύθυνο για τον έλεγχο και παρακολού¬ 
θηση της πραγματοποίησης υπερωριακές απασχόλησης 
στον ποιοτικό έλεγχο κατά τα ανωτέρω, τον προϊστάμενο 
της Δ/νσης Γ εωργίας Ν. Αχάΐας. 

Γ. Κατανέμουμε τις ώρες υπερωριακής απογευματινής 
εργασίας στην Δ/νση Γεωργίας για το Α' εξάμηνο 2001 
1900 ώρες. 


Δ. Κατανέμουμε επίσης ώρες για απασχόληση Κυρια¬ 
κές και εξαιρέσιμες ημέρες στη Δ/νση Γεωργίας για το Α' 
εξάμηνο 2001 240 ώρες. 

Ε. Ορίζουμε τον αριθμό των γεωπόνων υπαλλήλων που 
θα χρησιμοποιηθούν στον ποιοτικό έλεγχο κατά τα ανω¬ 
τέρω σε δέκα (10). 

ΣΤ. Η κατανομή των ωρών υπερωριακής απασχόλησης 
και ωρών απασχόλησης κατά τις Κυριακές και εξαιρέσι¬ 
μες ημέρες από υπάλληλο θα γίνει με απόφαση του 
προϊσταμένου της Δ/νσης Γεωργίας Ν. Αχάΐας, ο οποίος 
και θα εποπτεύσει στην πραγματοποίηση της ανωτέρω 
εργασίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πάτρα, 22 Ιανουάριου 2001 
Ο Νομάρχης 

ΕΥΣΤΑΘΙΟΣ ΑΘΑΝΑΣΟΠΟΥΛΟΣ-ΣΕΡΕΤΗΣ 

□ 

Αριθ. 1035 (8) 

Κύρωση κτηματολογικών στοιχείων αναδασμού αγρ/τος 
Ρούσσου (τμήμα) έτους 1994. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του Ν. 674/77 άρθρ. 15 παρ. 1. 

2) Την 585/12.1.1984 απόφαση του Νομάρχη Καρδί¬ 
τσας, που ενέκρινε τη διενέργεια εκούσιου αναδασμού 
για το αγρόκτημα Ρούσσου τμ. 1994 Καρδίτσας. 

3) Το Τ/1348/8.12.2000 έγγραφο του τμήματος Τοπο- 
γραφικής Καρδίτσας, που μας διαβιβάζει ηλεγμένα κτη- 
ματολογικά στοιχεία αναδασμού αγρ/τος Ρούσσου Καρ¬ 
δίτσας. 

4) Τη σχετική εισήγηση της Δ/νσης Γεωργικής Ανάπτυ¬ 
ξης Καρδίτσας, αποφασίζουμε: 

Κυρώνουμε τα κτηματολογικά στοιχείατου νέου κτημα¬ 
τικού καθεστώτος που διαμορφώθηκαν με τον αναδασμό 
του έτους 1994 στην κτηματική περιοχή του αγρ/τος 
Ρούσσου Καρδίτσας και όπως αυτό απεικονίζεται στους 
συνταχθέντες από την Επιτροπή Αναδασμού κτηματολο- 
γικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 23 Ιανουάριου 2001 

Ο Νομάρχης 
Β. ΑΝΑΓΝΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




